armvectores/hy_wikipedia_2023 huggingface dataset:
Մարկենո

Մարկենո (իտալերեն՝ Marcheno), կոմունա Իտալիայում։ Գտնվում է Լոմբարդիա մարզի Բրեշիա գավառում։ Կոմունայի բնակչությունը կազմում է 4096 մարդ, խտությունը կազմում է 186 մարդ/կմ²։ Զբաղռեցնում է 22 կմ² մակերես։ Փոստային ինդեքսը՝ 25060 Հեռախոսային կոդ՝ 030։


== Արտաքին հղումներ ==
http://www.valletrompia.it/or4/or?uid=esy.main.index&oid=964 Archived 2007-11-23 at the Wayback Machine.


== Ծանոթագրություններ ==
Սրբագրություն

Սրբագրություն, տպագրությամբ կամ այլ եղանակներով բազմացվող տեքստային և գրաֆիկական նյութերի քերականական, տեխնիկական սխալներն ուղղելու և թերությունները վերացնելու գործընթաց։ Նեղ իմաստով ուղղումներ անցկացնելու համար նախատեսված տպագրական շարվածքի տպվածք։
Գոյություն ունի սրբագրության 4 տեսակ՝ 

հրատարակչական
տպարանային
բնագիր-մակետներով թողարկվող հրատարակություններ
վերատպության տպաձևերՍրբագրության համար տվյալ շարվածքից սրբագրական հաստոցի վրա պատրաստվում է փորձնական տպվածք։ Ուղղագրական և կետադրական սխալներից բացի տպվածքում կարող են լինել նաև տեխնիկական վրիպումներ։ Տպվածքի վրա նկատված սխալները նշելու համար կիրառվում է սրբագրական նշանների համակարգ։ Սրբագրությունը նախատեսում է գրաշարային գործընթացի բոլոր փուլերում նկատվող սխալների ուղղում։
Աննա Նահապետյան

Աննա Պետյան կամ Աննա Նահապետյան (հայերեն՝ Աննա Նահապետյան, ծնվ. 1972 թվականի մարտի 15), հայ-կանադական դերասանուհի։ Նա հայտնի է «Դելտա նահանգ»-ում Մարիամի, «Դեբորա Լոգան»-ում դոկտոր Նազիրի և այլ դերերում։ Բեդյանն ունի հայկական ծագում և ազատ խոսում է հայերեն։ Նա նաև խոսում է անգլերեն, ֆրանսերեն, գերմաներեն և իսպաներեն։ Նա Կանադայի Թագավորական ռազմածովային նավատորմի HMCS Nipigon օդանավում ծառայած ամենաերիտասարդ անդամն է եղել, և ավելի քան 180 օր ՆԱՏՕ-ում ծառայելու համար մեդալ է ստացել։


== Ֆիլմագրություն ==


== Ծանոթագրություններ ==


== Արտաքին հղումներ ==
Աննա Նահապետյան Internet Movie Database կայքում
Կլերի սյուր Սոմ

Կլերի սյուր Սոմ (ֆր.՝  Cléry-sur-Somme), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 551 մարդ, բնակչության խտությունը` 29.34 մարդ/կմ²։ Բնակավայրը զբաղեցնում է 18.78 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 45 կմ արևելք։


== Բնակչություն ==


== Տնտեսություն ==
2010 թվականին ուներ 333 աշխատունակ (15-64 տարեկան)  բնակիչ, որոնցից ակտիվ էին 239-ը, իսկ ոչ ակտիվները` 94։ Ակտիվության ցուցանիշը կազմում է 71,8 %։ 239 աշխատունակ մարդկանցից աշխատել է 209 անձ (121 տղամարդ և 88 կին)։ Գործազուրկ են եղել 30 անձ (13 տղամարդ և 17 կին)։ 94 անաշխատունակներից 24-ը եղել են աշակերտներ կամ ուսանողներ, 38-ը` թոշակառուներ, իսկ 32-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
One of Those Nights

«One of Those Nights» (հայերեն՝ Այդ գիշերներից մեկը), ամերիկացի ռեփեր Ջուսի Ջեյի երգն է համագործակցությամբ կանադացի երգիչ The Weeknd-ի հետ։ Երգը թողարկվել է 2013 թվականի մարտի 11-ին և ի սկզբանե նախատեսվել էր որ պետք է լինի Ջուսի Ջեյի «Stay Trippy» կոչվող ստուդիական երրորդ սոլո ալբոմի երրորդ սինգլը, սակայն ալբոմի վերջնական երգացանկից այն հանվել է և հետագայում հայտնվել է ալբոմի դելյուքս թողարկման մեջ։


== Նախապատմություն ==
2013 թվականի փետրվարի 17-ին հայտնի է դառնում որ «Stay Trippy» ալբոմի երրորդ սինգլն է լինելու «One of Those Nights» երգը։ Փետրվարի 20-ին Ջուսի Ջեյի SoundCloud-ի էջում կայանում է երգի պրեմիերան, իսկ մարտի 11-ին երգը թողարկվում է։ Ավելի ուշ հայտնի է դառնում որ «Stay Trippy» ալբոմի երրորդ սինգլ է հաստատվել «Bounce It» երգը, և «One of Those Nights» երգը դուրս է մնում ալբոմի վերջնական երգացանկից։ Չնայած երգը չի ընդգրկվում ալբոմում, սակայն այն ներառված է ալբոմի դելյուքս թողարկման մեջ։


== Տեսահոլովակ ==
Երգի տեսահոլովակը, որի ռեժիսորն է Սիմ Փիլինգը, թողարկվել է 2013 թվականի հունիսի 20-ին։


=== Սյուժե ===
Տեսահոլովակի սկզբում The Weeknd-ը և 3 աղջիկներ նստած բարի սեղանի շուրջ խմում և ծխում են։ Այդ ընթացքում Ջուսի Ջեյը նույն բարում զրուցում է բարմենի հետ, երբ ներս է մտնում ատրճանակով զինված մի մարդ։ Նա կրակում է հաճախորդներից մեկի վրա և պատրաստվում է թալանել բարը և հաճախորդներին։ Երբ հանցագործը մոտենում է The Weeknd-ին, նա հրաժարվում է տալ իր փողերը և սկսում է ծիծաղել։ Այնուհետև նա իր ատրճանակը պահում է The Weeknd-ի վրա որպեսզի կրակի, սակայն Ջուսի Ջեյը կրակում է նրան մինչև նա կկրակեր The Weeknd-ին։ Տեսահոլովակը ավարտվում է նրանով, որ Ջուսի Ջեյը լքում է բարը։


== Երգացանկ ==
Թվային ներբեռնում


== Հիթ շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը Յութուբում
Արմավիրյան փողոց (Եկատերինբուրգ)

Արմավիրյան փողոց (ռուս.՝ Армавирская улица, Արմավիրսկայա փողոց), փողոց և հիմնական մայրուղիներից մեկը Եկատերինբուրգ քաղաքի Երկաթուղագործների վարչական շրջանի «Լեռնագործարանային» բնակելի թաղամասում։


== Տեղաբաշխում և բարեկարգում ==
Արմավիրյան փողոցը ձգվում է արևմուտքից արևելք՝ սկսելով Օդաչուների փողոցից և ավարտվելով Մերձկայարանային փողոցով, հատվելով Կնիժնի անցման և Տագիլսկի, Երևանյան, Պոդգորնայա, Արտինսկայա փողոցների հետ։ Արմավիրյան փողոցում փակուղով է ավարտվում նաև Մայկոպյան փողոցը։


== Տրանսպորտ ==
Հասարակական տրանսպորտՓողոցով են անցնում 20 և 57 համարների  ավտոբուսային երթուղիները, ինչպես նաև  № 021 երթուղային տաքսին։
Մոտակա մետրոյի կայարանները։
Այս փողոցում Եկատերինբուրգի մետրոպոլիտենի գործող կայարաններ չկան և առաջիկայում չի պլանավորվում այդտեղով մետրոյի գիծ անցկացնել։ Ամենամոտը տեղակայված է մետրոյի «Ուրալյան» կայարանը (մոտավորապես՝ 700 մետր)։


== Դիտարժան շենքեր և շինություններ ==
№ 26՝ «Շինարար» սոցիալ- մասնագիտական տեխնիկում


== Պատկերասրահ ==

		


== Գրականություն ==
Рабинович Р. И., Шерстобитов С. Л. Улицы Свердловска. - 2-е издание. - Свердловск: Средне-Уральское книжное издательство, 1965. - 25 000 экз.
Рабинович Р. И., Низамутдинова Т. М. Улицы Свердловска. - 5-е издание. - Свердловск: Средне-Уральское книжное издательство, 1988. - 224 с. - 100 000 экз. - ISBN 5-7529-0009-3.
Худякова М. Ф. Улицы Екатеринбурга. - Екатеринбург: Средне-Уральское книжное издательство, 2003. - 336 с. - ISBN 5-7529-0048-4.


== Արտաքին հղումներ ==
ДубльГИС. Интерактивная карта Екатеринбурга
Երիտասարդ արյուն (ֆիլմ, 2015)

«Երիտասարդ արյուն» (ֆր.՝ La tête haute), ֆրանսիական դրամա՝ նկարահանված 2015 թվականին ռեժիսոր Էմանուել Բերկոյի կողմից։ Գլխավոր հերոսուհու դերը մարմնավորել է Կատրին Դենյովը։ Ֆիլմը հեռուստադիտողին ներկայացվել է 2015 թվականի մայիսի 13-ին, Կաննի կինոփառատոնի շրջանակներում։


== Սյուժե ==
Մալոնին, որին դեռ 6 տարեկանում լքել է իր մայրիկը, միշտ ինչ-որ պատճառներով ընկնում է անչափահասների գործերով դատարան։ Անչափահասների գործով դատավոր Ֆլորենսը (Կատրին Դենյով), ով մոտ է կենսաթոշակային տարիքին և սոցիալական աշխատող Ջանը, ով նույնպես ունեցել է դժվարին մանկություն, շատ էին մտահոգված երիտասարդ տղայի ճակատագրով և անընդհատ փորձում էին դժվարություններից ազատել նրան։ Ուսումնական կենտրոնում, որը ստեղծել էր Մալոնին, նա հանդիպում է մի գեղեցկադեմ աղջկա՝ Թեսի հետ, որի շնորհիվ էլ տղայի մոտ կյանքն ավելի բարենպաստ շարունակելու նոր հույս է արթնանում։


== Դերերում ==


== Պարգևներ ==


== Ծանոթագրություններ ==
Մարկ Շվարցեր

Մարկ Շվարցեր (գերմ.՝  և անգլ.՝ Mark Schwarzer; 1972 թվականի հոկտեմբերի 6, Սիդնեյ, Նոր Հարավային Ուելս, Ավստրալիա) - ավստրալիացի ֆուտբոլիստ գերմանական արմատներով, «Լեսթեր Սիթիի» դարպասապահ։ Ավստրիայի հավաքականի ամենաշատ խաղեր անցկացրած ֆուտբոլիստ։


== Կենսագրություն ==
Մարկ Շվարցերը սկսել է կարիերան ավստրալիական «Մարկոնի Ստալլիոնսում», իսկ հետո տեղափոխվել է պատմական հայրենիք՝ Գերմանիա, որտեղ մեկ մրցաշրջանում խաղացել է «Դինամո Դրեզդենի» և «Կայզերսալուտերնի» կազմերում, որից հետո տարիներ է անցկացրել Անգլիայում, որտեղ խաղացել է «Բրեդֆորդ Սիթիի», «Միդլսբրոյի» և «Ֆուլհեմի» կազմերում։ Այդ տարիներին 500 խաղից ավելի խաղ է խաղացել Պրեմիեր Լիգայում։


=== «Չելսի» ===
2013 թվականի հուլիսի 9-ին Մարկ Շվարցերը ազատ ֆուտբոլիստի կարգավիճակով տեղափոխվել է «Չելսի»։
2014 թվականի ապրիլի 19-ին կայացած «Սանդերլենդի» դեմ խաղում Մարկը դարձավ «Չելսիի» պատմության ամենատարիքով ֆուտբոլիստը, ով երբևիցե դաշտ էր դուրս եկել Պրեմիեր Լիգայի ինչ-որ հանդիպման ժամանակ։ Նա այդ պահին 41 տարեկան 195 օրական էր։
2014 թվականի ապրիլի 22-ին Մարկը «Չելսիի» կազմում առաջին անգամ իր կարիերայում խաղաց Չեմպիոնների Լիգայում, դաշտ դուրս գալով «Ատլետիկոյի» դեմ խաղի 17-րդ րոպեին (0:0), փոխարինեց վնասվածք ստացած Պետր Չեխին։ Ապրիլի 30-ին կայացած պատասխան խաղում դաշտ դուրս գալով հիմնական կազմում դարձավ ակումբի ամենամեծ ֆուտբոլիստը հիմնական կազմում ով խաղացել է Չեմպիոնների Լիգայի փլեյ օֆֆում, իսկ այդ օրը Շվարցերը 41 տարեկան 206 օրական էր։


== Կարիերայի վիճակագրություն ==


=== Ակումբային վիճակագրություն ===
Վերանայվել է 2015 թվականի սեպտեմբերի 23-ին


=== Միջազգային վիճակագրություն ===
Ավարտել է կարիերան


== Ձեռքբերումներ ==
Ակումբային
 «Միդլսբրո»

Ֆուտբոլային լիգայի գավաթի հաղթող (1)։ 2004
Արդյունքում։ 1 մրցանակ «Ֆուլհեմ»

ՈՒԵՖԱ Եվրոպայի լիգայի եզրափակչի մասնակից։ (1)։ 2010 «Չելսի»

Անգլիայի չեմպիոն։ 2014-15
Արդյունքում։ 1 մրցանակ Ավստրալիայի հավաքական

ՕՖԿ պետությունների գավաթի հաղթող (1)։ 2004
Արդյունքում։ 1 մրցանակԱնձնական

«Ֆուլհեմի» տարվա լավագույն խաղացող (1)։ 2009
Ավստրալիայի տարվա լավագույն ֆուտբոլիստ (2)։ 2009, 2010
Անգլիական Պրեմիեր Լիգայի ամսվա լավագույն խաղացող (1)։ 2010 թվականի փետրվար
«Ավստրալիայի շքանշան» մեդալի հաղթող (1)։ 2009


== Ծանոթագրություններ ==


== Արտաքին հղումներ ==
Վիճակագրությունը whoscored.com կայքում (անգլ.)
Ցուցանիշները soccerbase.com կայքում (անգլ.)
Ֆուտբոլիստի էջը transfermarkt.com կայքում (անգլ.)
Վիճակագրություն FIFA-ի կայքում(անգլ.) (անգլ.)
Ֆուտբոլիստի էջը Worldfootball.net կայքում (անգլ.)
Ֆուտբոլիստի էջը Football-lineups.com կայքում (անգլ.)
Մորիս Սարկիսով (Սարգսյան)

Մորիս Սարկիսով (Սարգսյան) (1882, Թիֆլիս, Ռուսական կայսրություն - 1947 կամ 1946, Taizé), հայ քանդակագործ։


== Կենսագրություն ==
Ծնվել է 1882 թվականին, Թբիլիսիում։ 1885 թվականից ապրել է Շվեյցարիայում։ 1901-1904 թվականներին սովորել է Ժնևի գեղեցիկ արվեստների դպրոցում։


== Ստեղծագործություններ ==
Ստեղծել է դիմաքանդակներ, որոնց բնորոշ է կյանքի հանդեպ զգայուն խոհական վերաբերմունքը։
Դիմաքանդակներ`

«Պրոֆեսոր Ռաուլ Պիկտետ»
«Ժան Ժակ Մորիե»Թեմատիկ գործեր՝ 

«Մահ»
«Հուսալքում»
«Իփիգենիա»Սարկիսովի «Հանճարի հովանավորը» բարձրաքանդակը (1921) տեղադրված է Ժնևի Աշխատանքի միջազգային պալատի ճակատին։ 1914 թվականից ցուցադրվել է Փարիզում, Ժնևում, Բեռնում, Ցյուրիխում և այլուր։ Անհատական ցուցահանդեսներ է ունեցել Ժնևում (1914-1928), Ցյուրիխում (1931)։


== Ծանոթագրություններ ==
Քաղաք 44

«Քաղաք 44» (լեհ.՝ Miasto 44), 2014 թվականի  լեհական գեղարվեստական ​​կինոնկար, պատերազմական դրամա։ Ֆիլմի պրեմիերան կայացել է 2014 թվականի սեպտեմբերի 19-ին։


== Սյուժե ==
Ֆիլմում 1944 թվականի Վարշավայի ապստամբության պատմությունը ցուցադրվում է երիտասարդ լեհ Ստեֆան Զավադսկու ճակատագրի միջոցով։ Ապստամբության սկիզբը համընկնում է նրա կյանքի առաջին սիրո հետ։


== Նկարահանումներ ==
Ֆիլմի արտադրության նախապատրաստական ​​աշխատանքները տևել են 8 տարի։ Դերասանների ընտրությունը տեղի է ունեցել 2012 թվականի դեկտեմբերից մինչև 2013 թվականի մարտ։ Ստեղծողները, ցանկանալով հավաքագրել հասարակությանը դեռ անծանոթ դերասաններ, լսումներ են անցկացրել Սուվալկիում, Բելոստոկում, Լյուբլինում, Վրոցլավում, Կրակովում և Վարշավայում։ Լսումներին մասնակցել է գրեթե յոթ հազար մարդ։ Նկարահանումները սկսվել են 2013 թվականի մայիսի 11-ին և ավարտվել 2013 թվականի օգոստոսի 21-ին։ Նախքան 2014 թվականի սեպտեմբերի 19-ին կինոթատրոններում թողարկվելը, կինոնկարը ցուցադրվել է Ազգային մարզադաշտում հուլիսի 30-ին՝ 15 000 հանդիսատեսի առջև։ Ընդհանուր առմամբ, ֆիլմի ստեղծմանը մասնակցել է շուրջ երեք հազար ստատիստ։ Որպես պատմական հարցերով խորհրդատու հրավիրվել են ապստամբության անմիջական մասնակիցներ։


== Դերերում ==


== Ծանոթագրություններ ==


== Արտաքին հղումներ ==
«Քաղաք 44»(անգլ.) ֆիլմը Internet Movie Database կայքում
Մունդու Նովու (Բաիա)

Անվան այլ կիրառումների համար տե՛ս՝ Մունդու Նովու (այլ կիրառումներ)Մունդու Նովու (պորտ.՝ Mundo Novo), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Իտաբերաբա գավառի կազմի մեջ։ Բնակչությունը կազմում է 14 286 մարդ՝ 2006 թվականի տվյալներով։ Գրավում է 1 496,144 կմ2 տարածք։ Բնակչության խտությունը՝ 9,5 մարդ/կմ²։
Քաղաքի տոնը նշվում է փետրվարի 25-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 42.630.804,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.436,74 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,642 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Ստարիե Կամիշլի

Ստարիե Կամիշլի (ռուս.՝ Старые Камышлы, բաշկիրերեն՝ Иҫке Ҡамышлы), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 897 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կագալնիցկայա

Կագալնիցկայա (ռուս.՝ Кагальницкая), գյուղ (ստանիցա) Ռուսաստանի Դաշնության Ռոստովի մարզի Կագալնիցկի շրջանում։ Կագալնիցկի շրջանի և Կագալնիցկի գյուղական համայնքի վարչական կենտրոնն է։ 
2002 թ. տվյալներով բնակչությունը կազմում է 6848 մարդ։ Հիմնվել է 1809 թ.։
Ալեքսեյ Կոսիգին

Ալեքսեյ Նիկոլաևիչ Կոսիգին (ռուս.՝ Алексей Николаевич Косыгин, փետրվարի 8 (21), 1904, Սանկտ Պետերբուրգ, Ռուսական կայսրություն - դեկտեմբերի 18, 1980(1980-12-18)[…], Մոսկվա, ԽՍՀՄ), ռուս խորհրդային քաղաքական գործիչ, ԽՄԿԿ ԿԿ քաղբյուրոյի անդամ, ԽՍՀՄ Նախարարների խորհրդի նախագահ։ ԽՄԿԿ անդամ (1927)։
1919-1921 թվականներին կամավոր ծառայել է կարմիր բանակում։ 1935 թվականին ավարտել է Լենինգրադի Կիրովի անվան տեքստիլ ինստիտուտը։ 1937 թվականին նշանակվել է մանվածքա-ջուլհակային գործարանի տնօրեն։ 1938 թվականին ղեկավար կուսակցական աշխատանք է կատարել Լենինգրադում։ 1939 թվականին նշանակվել է ԽՍՀՄ տեքստիլ արդյունաբերության ժողկոմ, 1940-1946 թվականներին՝ ԽՍՀՄ ժողկոմխորհի նախագահի տեղակալ, միաժամանակ (1943-1946)՝ ՌԽՖՍՀ ժողկոմխորհի նախագահ։ 
Երկրորդ համաշխարհային պատերազմի տարիներին եղել է Պաշտպանության պետական կոմիտեի անդամ, ինչպես նաև էվակուացիոն խորհրդի նախագահի տեղակալ, և նրան հանձնարարված է եղել տարհանել խորհրդային արդյունաբերական ձեռնարկություններն այն տարածքներից, որոնք շուտով օկուպացվելու էին Նացիստական Գերմանիայի ուժերի կողմից։ 
1946-1953 թվականների մարտին եղել է ԽՍՀՄ Մինիստրների խորհրդի նախագահի տեղակալ, միաժամանակ (1948)՝ ԽՍՀՄ ֆինանսների նախարար։ 1949-1953 թվականներին՝ ԽՍՀՄ թեթև արդյունաբերության, 1953 թվականից՝ ԽՍՀՄ թեթև և սննդի արդյունաբերության, ապա՝ ԽՄՀՄ լայն սպառման արդյունաբերական ապրանքների նախարար (մինչև 1954 թվականի Փետրվար), միաժամանակ, 1953 թվականի դեկտեմբերից ԽՄՀՄ Մինիստրների խորհրդի նախագահի տեղակալ (այս պաշտոնում եղել է նաև 1954 թվականի Փետրվարից մինչև 1956 թվականի դեկտեմբերը)։ 1957 թվականին նշանակվել է ԽՍՀՄ Պետպլանի նախագահի առաջին տեղակալ, 1957 թվականի հուլիսից՝ ԽՄՀՄ Մինիստրների խորհրդի նախագահի տեղակալ և 1959-1960 թվականներին՝ միաժամանակ ԽՍՀՄ Պետպլանի նախագահ, 1960 թվականից՝ ԽՍՀՄ Մինիստրների խորհրդի նախագահի առաջին տեղակալ, 1964 թվականի հոկտեմբերից՝ նախագահ։ Եղել է նաև ԽՄԿԿ XVIII-XXV համագումարների պատգամավոր, ԽՄԿԿ ԿԿ անդամ (1939-1980)։
1946-1948 թվականներին եղել է ՀամԿ(բ)կ ԿԿ-ի քաղբյուրոյի անդամության թեկնածու, 1948-1952 թվականներին՝ անդամ։ 1952-1953, 1957-1960 թվականներին՝ ԽՄԿԿ ԿԿ Նախագահության անդամության թեկնածու, 1960-1966 թվականներին՝ անդամ։ 
Միջազգային կոնֆերանսներում և խորհրդակցություններում բազմիցս ներկայացրել է խորհրդային Միությունը, գլխավորել խորհրդային կուսակցական-կառավարական պատվիրակությունները։ Եղել է ԽՍՀՄ II-X գումարումների Գերագույն խորհրդի պատգամավոր։ 
1964 և 1974 թվականներին արժանացել է սոցիալիստական աշխատանքի հերոսի կոչման։ Պարգևատրվել է Լենինի 6, Հոկտեմբերյան հեղափոխության և Կարմիր դրոշի շքանշաններով։


== Ծանոթագրություններ ==
Ռազմիկ Գրիգորյան (այլ կիրառումներ)

Ռազմիկ Գրիգորյան անուն ազգանունը կարող է ունենալ հետևյալ կիրառումները՝

Ռազմիկ Գրիգորյան (պատգամավոր) — ՀՀ առաջին գումարման Գերագույն խորհրդի պատգամավոր։
Ռազմիկ Գրիգորյան (քիմիկոս) — քիմիական գիտությունների թեկնածու (1985 թ.)։
Ռազմիկ Գրիգորյան (մանկավարժ) - Շիրակի մարզի Ջրաձոր գյուղի միջնակարգ դպրոցի տնօրենի տեղակալ
Ռազմիկ Գրիգորյան (ֆուտբոլիստ) - ֆուտբոլիստ
Ռազմիկ Գրիգորյան (ռեժիսոր) - ռեժիսոր։
Էդուարդ Չիչյան

Էդուարդ Արմանի Չիչյան (ծնվել է ք. Երևանում, 2001 թվականի հունիսի 22-ին՝ առավոտյան ժամը 4։00-ին՝ ճիշտ այն օրն ու ժամին, երբ սկսվել է Հայրենական մեծ պատերազմը)։ Արցախի 2-րդ պատերազմի առաջին իսկ օրվանից եղել է մարտական գործողությունների կիզակետում։ ։
Պատերազմի առաջին օրվանից Էդուարդը ամենաթեժ կետերում մասնակցել է կատաղի մարտերին Ջրականի հատվածում՝ բարձր մակարդակով կատարելով իր առջև դրված մարտական խնդիրները, ինչի մասին են վկայում իր մարտական ընկերների և հրամանատարների վկայությունները։ «Առյուծի պես էր կռվում»,- փաստում է հրամանատարը։ Նույնիսկ թշնամու կողմից անհավասար պայքարում իրեն կցագրված զենքի ոչնչացումից հետո, շարունակեց պայքարը՝ օգնելով իր զինակիցներին՝ զենքի և զինամթերքի մատակարարման, լիցքավորման և սպասարկման հարցերում։


== Կենսագրություն ==
2006-2014 թվականներին հաճախել է Երևանի Անանիա Շիրակացու անվան ճեմարան։
2014-2017 թվականներին սովորել է Հայ-ռուսական համալսարանին կից «Ուսմունք» դպրոցում։
2017 թվականի ամռանը Էդուարդը «Կրթություն Պրահայում» ծրագրի շրջանակներում Չեխիայի Հանրապետության Պրահա քաղաքում մասնակցել է անգլերենի կատարելագործման ծրագրի՝ ստանալով հավաստագիր։
2018 թվականի ամռանը նույն ծրագրի շրջանակներում մասնակցել է անգլերենի մեկ այլ դասընթացի, որն այս անգամ տեղի էր ունեցել Միացյալ Արաբական Էմիրությունների Աբու-Դաբի քաղաքում։
2019 թվականից կրթությունը շարունակել է Հայ-Ռուսական համալսարանի «Կառավարում» ֆակուլտետում, աայնուհետև զորակաչվել է Հայկական բանակ։ Առաջին վեց ամիսը ծառայել է ՀՀ ՊՆ Լուսակերտի ուսումնական զորամասում, որտեղ սովորեց և գերազանց տիրապետում էր ԲՄ-21 Գրադ տեսակի համազարկային կրակի ռեակտիվ համակարգին։ Ուսումնական զորամասում ծառայության ընթացքում ստացել է կրտսեր սերժանտի և հրամանատարի կոչում։ Այնուհետև ծառայությունը շարունակել է ՀՀ ՊՆ Կապանի զորամասում։
2020 սեպտեմբերից գտնվում էր Արցախի հարավում՝ Ջրականում, որտեղ մասնակցում էր հերթական զինավարժություններին։
2020 թվականի հոկտեմբերի 9-ից լույս 10-ի գիշերը՝ առավոտյան ժամը 4:00-ից 5:00-ի սահմաններում, պատերազմի 14-րդ օրը, Էդուարդը, իր մի քանի զինակից ընկերների հետ համատեղ գիշերային հերթապահություն իրականացնելու ժամանակ զոհվում է թշնամու անօդաչու սարքի հարվածից։


== Պարգևներ ==
Հայաստանի ՊՆ Լուսակերտի ուսումնական զորամասի կողմից շնորհակալագիր ծնողներին իրենց որդուն բարոյամարտական ոգով դաստիարակելու և հայկական բանակի շարքերին անմնացորդ ծառայելու համար։
Հայաստանի նախագահի հրամանագրով կրտսեր սերժանտ  Էդուարդ Արմանի Չիչյանը հետմահու պարգևատրվել է «Մարտական ծառայություն» մեդալով։


== Հղումներ ==
Ռոսիո դե լա Վիլյա

Ռոսիո դե լա Վիլյա (իսպ.՝ Rocio de la Villa, 1959, Մադրիդ, Իսպանիա), Մադրիդի ինքնավար համալսարանի արվեստի տեսության և գեղագիտության պրոֆեսոր, հետազոտող, արվեստաբան։ Խմբագրել է կատալոգներ, համագործակցել է արվեստի և կանանց գեղագիտական գործունեության հետ կապված խմբագրությունների հետ։ 2014 թվականին արժանացել է MAV մրցանակի։


== Կենսագրություն ==
Ռոսիո դե լա Վիլլան ծնվել է 1959 թվականին Մադրիդում։ 1982 թվականին ավարտել է Մադրիդի ինքնավար համալսարանի փիլիսոփայության և գրականության ֆակուլտետը, 1987 թվականին նույն համալսարանից ստացել է գեղագիտության և արվեստի տեսության դոկտորի աստիճան։ Դասավանդում է Մադրիդի ինքնավար համալսարանում, ինչպես նաև դասավանդում է Ռեյնա Սոֆիա թանգարանի կողմից առաջարկվող ժամանակակից արվեստի պատմության և վիզուալ արվեստի վարպետության դասեր և Կանանց ուսումնասիրությունների ինստիտուտում։
Ռոսիո դե լա Վիլլանը նախագահում է Գեղագիտության և արվեստի տեսության իսպանական ընկերությունը և հիմնադրել է  ‎Asociación de Mujeres en las Artes Visuales ընկերակցությունը, որը ղեկավարել է 2009-2012 թվականներին։
Ղեկավարել է տարբեր համաժողովներ, այդ թվում 2011 թվականին Մադրիդում կազմակերպված Գեղագիտության եվրոպական համաժողովը, «Heroines» համաժողովների ցիկլը, «Agencia Feminista y empowerment en artes visuales» սիմպոզիումը։ Պրոֆեսորներ Խեսոս Կառիլյո Կաստիլյոյի հետ 2001 թվականին Մադրիդի ինքնավար համալսարանում կազմակերպել են Արվեստի և կանանց վերաբերյալ առաջին համաժողովը (Contraposiciones. Mujeres en el arte actual):


== Ծանոթագրություններ ==


== Արտաքին հղումներ ==
http://www.lavanguardia.com/cultura
http://www.elcultural.com
Քաջառու

Քաջառու, Դարբանդ, գետ Հայաստանի Արարատի մարզում` Ազատի վտակներից։ Սկիզբ է առնում Գեղասար լեռնագագաթի հարավարևմտյան լանջերի 3100-3300 մ բարձրություններից, հոսում հարավարևմտյան ուղղությամբ ու Գառնի գյուղից 13-15 կմ հարավ-արևելք միախառնվում է Ազատին` ծովի մակարդակից 1675 մ բարձրության վրա։ Ակունքի աշխարհագրական կոորդինատներն են հս.լ.40°06՛29՛՛ արլ.ե. 44°59՛52՛՛, գետաբերանինը՝ հս.լ.40°03՛29՛՛ արլ.ե. 44°52՛46՛՛։ Գետի երկարությունը 15-20 կմ է, ջրահավաք ավազանի մակերեսը՝ 20-35 կմ²։ Ջրի միջին տարեկան ծախսը 0.5-2.5 մ³/վ է։ Սնումը հիմնականում հալոցքային և ստորերկրյա է։


== Ծանոթագրություններ ==
Մինեյկի

Մինեյկի (ուկրաիներեն՝ Минійки), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Մինեյկի գյուղում բնակվում էր 400 մարդ։ Բնակավայրը զբաղեցնում է 2,2 կմ² տարածք։ Բնակչության խտությունը կազմում էր 181,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շալվա Ափխաիձե

Շալվա Ափխաիձե (վրաց.՝ შალვა აფხაიძე, հուլիսի 20, 1894(1894-07-20), Ձուկղնուրի, Քութայիսի նահանգ, Ռուսական կայսրություն - փետրվարի 19, 1968(1968-02-19), Թբիլիսի, Վրացական ԽՍՀ, ԽՍՀՄ), վրացի գրող, գրաքննադատ։


== Կենսագրություն ==
1913 թվականին ավարտել է Քութայիսի ռեալական ուսումնարանը, ապա ընդունվել Պետրոգրադի համալսարանի պատմա-բանասիրական ֆակուլտետը, որն ավարտելուց հետո վերադարձել է հայրենի գյուղ և դարձել է «Կապույտ եղջյուրներ» գրական խմբի ակտիվ անդամ։ 1941 թվականին լույս է ընծայել բանաստեղծությունների առաջին ժողովածուն։ Միաժամանակ զբաղվել է գրական քննադատությամբ և թարգմանությամբ։ Նրա գրչին են պատկանում Մաքսիմ Գորկու «Մայրը», Դ. Ֆուրմանովի «Չապաև» և խորհրդային այլ գրողների նշանակալից ստեղծագործությունների վրացերեն թարգմանությունները։
Թաղված է Դիդուբեի պանթեոնում։


== Ծանոթագրություններ ==
453

453 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 453 թվականն է, 
V դարի 53-րդ տարին։


== Դեպքեր ==


== Ծնունդներ ==


== Մահեր ==
Զակինթոս (նոմոս)

Անվան այլ կիրառումների համար տե՛ս՝ Զակինթոս (այլ կիրառումներ)Զակինթոս (հուն․՝ Ζακύνθου), նոմոս Հունաստանի Հանրապետության արևմուտքում՝ Հոնիական կղզիներ պերիֆերիայում։ Զակինթոս նոմոսի վարչական կենտրոնը և խոշորագույն քաղաքը համարվում է նույնանուն քաղաքը։
Ըստ 2001 թվականի մարդահամարի տվյալների, նոմոսի բնակչությունը կազմում է 39 015 մարդ։ Բնակչության հիմնական մասը կազմում են հույները։


== Ծանոթագրություններ ==
Ռուչ Յու

Ռուչ Յու (ռուս.՝ Руч-Ю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիչեգդա գետի ձախ ափին՝ 615 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016347
Կոդը ըստ հիդրոլոգիական հետազոտության (ՌԴ) — 103001634
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կալասար

Անվան այլ կիրառումների համար տե՛ս՝ Կալասար (այլ կիրառումներ)Կալասար, գյուղ Հայաստանի Վայոց ձորի մարզում, Հերմոն գյուղից 4 կմ հյուսիս-արևմուտք, Վարդենիսի լեռների հարավային լանջին, Արփայի աջակողմյան վտակ Եղեգիս գետի հովտում։


== Բնակչություն ==
Կալասարի ազգաբնակչության փոփոխությունը.


== Տնտեսություն ==
Բնակչությունը զբաղվել է անասնապահությամբ։


== Պատմամշակութային կառույցներ ==
Կալասարում կա IX դարի եկեղեցի։


== Ծանոթագրություններ ==
Լիմոնիտ

Լիմոնիտ, միներալ, ջուր պարունակող երկաթի օքսիդ՝ HFe02 nH20/n-մինչև (4) Բյուրեղագիտական համակարգը ռոմբային է։ Հանդիպում է ստալաքտիտների, պիզոլի տների օոլիտների, հողային զանգվածների ձևով։ Գույնը՝ տարբեր երանգների գորշ, օխրայի դեղին։ Կարծրությունը՝ 4-5,5, խտությունը՝ 2700-4300 կգ/մ³։ Գոյանում է Երկրի մակերևույթին մոտիկ պայմաններում կամ Երկրի մակերևույթի վրա։ Լիմոնիտը հիմնականում հայտնի է ճահճացած լճային միջավայրում, ինչպես նաև քարացած ծառերում և տերևներում։ Այժմ գտնում են, որ Լիմոնիտի առաջացման մեջ զգալի դեր է պատկանում մանրէներին։ Հարուստ պաշարների դեպքում օգտագործվում է որպես երկաթի հումք։
Ուխտանես

Ուխտանես (935 - մոտ 1000), 10-րդ դարի հայ պատմիչ, եկեղեցական գործիչ, Սեբաստիա քաղաքի եպիսկոպոս։


== Կենսագրություն ==
Գրել է երեք մասից բաղկացած «Հայոց պատմություն» երկասիրությունը, որից պահպանվել են միայն առաջին և երկրորդ հատվածները։ Գրքի առաջին մասում շարադրում է Հայաստանի վաղնջական պատմությունը՝ սկզբից մինչև քրիստոնեության ընդունման ժամանակաշրջանը՝ հիմնվելով հիմնականում Մովսես Խորենացու աշխատության վրա։ Երկրորդ մասը նվիրված է 7-րդ դարի սկզբին տեղի ունեցած Վրաց և Հայոց եկեղեցիների բաժանման պատմությանը։ Նյութը շարադրելիս հեղինակը մեջբերում է ժամանակաշրջանի Հայոց և Վրաց կաթողիկոսների, Սմբատ Մարզպանի և Վրաց կաթողիկոս Կյուրիոնի ողջ թղթակցությունը։ Աշխատության երկրորդ հատվածի 26 գլուխները թղթակցություններ են, 44-ը՝ հեղինակի պատմական մեկնաբանություններ։
Ուխտանես եպիսկոպոսի գրքի աշխարհաբար թարգմանությունը կատարել է հայ լեզվաբան Վարագ Առաքելյանը, նրա թարգմանությունը հրատարակվել է հետմահու՝ 2006 թ.։


== Աշխատություններ և թարգմանություններ ==
Ուխտանէս եպիսկոպոս, Պատմութիւն Հայոց։ Գրաբար Բնագիր
[Ուխտանես եպիսկոպոս, Հայոց պատմություն, Թարգմանությունը, առաջաբանը և ծանոթությունները Վ. Առաքելյանի, Երևան, 2006 թ, 264 էջ։


== Ծանոթագրություններ ==


== Գրականություն ==
«Քրիստոնյա Հայաստան» հանրագիտարան, Երևան, 2002
Վոլսկիե Դաչի

Վոլսկիե Դաչի (ռուս.՝ Вольские Дачи), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (189801-189900)

Աստերոիդների ցանկ (189701-189800)  • Աստերոիդների ցանկ  • Աստերոիդների ցանկ (189901-190000)
 Աստերոիդների ցանկ (189701-189800)  • Աստերոիդների ցանկ  • Աստերոիդների ցանկ (189901-190000)
Պոնտոննոե

Պոնտոննոե (ռուս.՝ Понтонное), գյուղ Ռուսաստանի Լենինգրադի մարզի Պրիոզյորսկի շրջանի կազմում։
Բնակչությունը 2007 թվականին գրանցված տվյալներով կազմում էր 292 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրտնակում

Գրտնակում, նախապատրաստուկի ծավալային դրոշմման պրոցես։ Կատարվում է մեքենայի (կռման գրտնակի) գլանիկներին ամրացված պտտվող դրոշմոցներով (սեկտորներով)։ Նախապատրաստուկը տեղադրում են գրտնակի վրա, երբ գլանիկները գտնվում են ոչ աշխատանքային դիրքում։ Գլանիկները, պտտվելով հակադարձ ուղղությամբ, բռնում են նախապատրաստուկը և ձևափոխում այն։ Գրտնակումը բարձրարտադրողական պրոցես է, թույլ է տալիս ստանալ ճշգրիտ նախապատրաստուկներ՝ մետաղի օգտագործման մեծ գործակցի դեպքում։
Տոկիոյի համալսարան

Տոկիոյի համալսարան (ճապ.՝ 東大)՝ հնագույն և խոշորագույն համալսարան Ճապոնիայում։ Հիմնադրվել է 1877 թվականին՝ որպես Տոկիոյի ազգային (կայսերական) համալսարան։ Ունի իրավաբանական, տնտեսագիտական, բանասիրական, մանկավարժական, ինժեներա-տեխնոլոգիական, բնական գիտությունների, գյուղատնտեսական, բժշկական, դեղագործական ֆակուլտետներ, ինչպես նաև հանրակրթական քոլեջներ։ Համալսարանին կից գործում են տիեզերական ճառագայթների լաբորատորիա, երկրաշարժերի, միջուկային հետազոտությունների, ֆիզիկական պինդ մարմինների, կիրառական մանրէաբանության, արդյունաբերության, ժուռնալիստիկայի, բժշկական գիտությունների (1892 թ.), արևելագիտության, սոցիալական գիտությունների, տիեզերքի և օդագնացության, օվկիանոսագիտության և այլ գիտահետազոտական ինստիտուտներ։ Գրադարանը (հիմնադրվել է 1877 թվականին) ունի 4 միլիոն և ավել գիրք։


== Պատկերասրահ ==
Վիշնևկա (Ռոդիոնովո-Նեսվետայսկի շրջան)

Անվան այլ կիրառումների համար տե՛ս՝ Վիշնևկա (այլ կիրառումներ)Վիշնևկա (ռուս.՝ Вишневка), գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում։ Մտնում է Բոլդիրևսկի գյուղական համայնքի կազմի մեջ։
Ալան

Անվան այլ կիրառումների համար տե՛ս՝ Ալան (այլ կիրառումներ)Ալան, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վիսոկոե (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՎիսոկոեՎիսոկոե (ռուս.՝ Высокое), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յուզեֆ Մինասովիչ

Յուզեֆ Դիոնիս Մինասովիչ (լեհ.՝ Józef Dionizy Minasowicz, հոկտեմբերի 3, 1792(1792-10-03), Վարշավա, Ռեչ Պոսպոլիտա - օգոստոսի 26, 1849(1849-08-26), Վարշավա, Ռուսական կայսրություն), լեհ բանաստեղծ, թարգմանիչ, պետական-հասարակական գործիչ։ Նկարիչ Յան Կլեմենս Մինասովիչի եղբայրը։


== Կենսագրություն ==
Ծնվել է լեհահայ ազնվականի ընտանիքում. հայրը՝ Ավգուստ (Ավգուստին) Մինասովիչը, մեծահարուստ առևտրական էր, համեմունքի խանութ և վարձով տրվող շենք ուներ Վարշավայի կենտրոնական թաղամասում։ Ավարտել է Լայպցիգի համալսարանի իրավաբանական ֆակուլտետը (1814)։ 1817 թվականին եղել է Լեհական թագավորության դատախազության գլխավոր թարգմանիչը, 1819 թվականին նշանակվել է դատախազի տեղակալ, 1820-1821 թվականներին խմբագրել է Վարշավայի «Երաժշտական շաբաթաթերթը»։ Եղել է Վարշավայի համալսարանի պրոֆեսոր, 1828 թվականից՝ Լեհական թագավորության ֆինանսների նախարարref>Nowy kalendarzyk polityczny na rok 1834, Warszawa, s. 134.</ref>։ Ճանաչվել է «Մարդը» (1816) քերթվածով։ Գրել է նաև հոգևոր երգերի տեքստեր, որոնք առանձին գրքով լույս են տեսել 1825 թվականին։ 1844 թվականին հրատարակվել է Մինասովիչի սեփական և թարգմանական «Երկերի» 4-րդ հատորը։ Շիլլերի և Գյոթեի առաջին թարգմանիչներից է լեհական իրականության մեջ։ Թարգմանել է նաև Հորացիոսի, Շեքսպիրի, Էժեն Սկրիբի, Ժերմեն Դելավինի ստեղծագործություններից։
Պարգևատրվել է Սուրբ Ստանիսլավի 3-րդ աստիճանի շքանշանով։


== Ծանոթագրություններ ==
Պերվենեց (գյուղ, Վեսելինովոյի շրջան)

Պերվենեց (ուկրաիներեն՝ Первенець), գյուղ Ուկրաինայի Նիկոլաևի մարզի Վեսելինովոյի շրջանում։ Հիմնադրվել է 1957 թվականին։
2001 թվականի տվյալներով Պերվենեց գյուղում բնակվում էր 140 մարդ։ Բնակավայրը զբաղեցնում է 0,7 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ազատ խոսք (թերթ)

Անվան այլ կիրառումների համար տե՛ս՝ Ազատ խոսք (այլ կիրառումներ)Ազատ խոսք, հայկական հրատարակությունների և տպագրությունների ընկերության օրաթերթ։ Լույս է տեսել 1949-1951 թվականներին, Փարիզում։ Խմբագիր՝ Ա. Նազարյան։ Տպագրել է հասարակական-քաղաքական, գրական-գեղարվեստական նյութեր, արտացոլել սփյուռքահայության, հատկապես ֆրանսահայերի կյանքը, Խորհրդային Հայաստանի տնտեսական ու մշակութային կյանքը։


== Աղբյուրներ ==
Լետոպալենա

Լետոպալենա (իտալերեն՝ Lettopalena), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 403 մարդ (2004 թվականի տվյալներով)։ Խտությունը՝ 20 մարդ/կմ²։ Տարածքը՝ 20 կմ²։ Փոստային ինդեքս 66010։ Հեռախոսային կոդ՝ (+39) 0872։
Բնակավայրի հովանավորն է Սան Վիչենզո Ֆերերը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սուկուլենտներ

Սուկուլենտներ (լատ.՝ succulentus — հյութալի), հյութալի, մսոտ տերևներով (հալվե, ագավաներ) կամ ցողուններով (կակտուսներ, որոշ իշակաթնուկներ) բազմամյա բույսեր։ Քսերոֆիաների հատուկ տիպ են։ Աճում են Հյուսիսային Կենտրոնական և Հարավային․ Ամերիկայի անապատներում և մասամբ Հարավային Աֆրիկայում։ 
Սուկուլենտների յուրահատուկ արտաքին ձևը մշակվել է ուժեղ զարգացած ջրատար պարենքիմ ունեցող տերևներում կամ ցողուններում ջուր կուտակելու և երկարատև երաշտների ժամանակ այն խնայողաբար օգտագործելու հատկության շնորհիվ։ Ջրի դանդաղ ծախսին նպաստում են սուկուլենտնեի հաստ կուտինացված էպիդերմիսը, մազիկները, հերձանցքների փոքրաթիվությունը և խորը դասավորությունը, բջջահյութի ցածր օսմոտիկ ճնշումը։ Սուկուլենտները դանդաղ աճող, լուսասեր բույսեր են։ Լայնորեն մշակվում են որպես դեկորատիվ (հալվե, կռզի), մանածագործական (ագավա) և դեղաբույսեր։ Որոշ սուկուլենտներ (օրինակ, ամերիկյան օպունցիաները) կեր են անասունների համար։ Սուկուլենտներին բնորոշ ցողուններ և տերևներ ունեն մի շարք աղուտային բույսեր (հալոսուկուլենտներ), որոնք զուրկ են տրանսպիրացումը նվազեցնող հարմարանքներից։


=== Պատկերասրահ ===

		
		
		
		
		
		
		
		
		
		
		


=== Գրականություն ===
Anderson, Miles (1999), Cacti and Succulents : Illustrated Encyclopedia, Oxford: Sebastian Kelly, ISBN 978-1-84081-253-4 
Beentje, Henk (2010), The Kew Plant Glossary, Richmond, Surrey: Royal Botanic Gardens, Kew, ISBN 978-1-84246-422-9 
Compton, R.H., ed։ (n.d.), Our South African Flora, Cape Times Ltd, OCLC 222867742  (publication date also given as 1930s or 1940s)
Hecht, Hans (1994), Cacti & Succulents (p/b տպ.), New York: Sterling, ISBN 978-0-8069-0549-5 
Hewitt, Terry (1993), The Complete Book of Cacti & Succulents, London: Covent Garden Books, ISBN 978-1-85605-402-7 
Innes, Clive & Wall, Bill (1995), Cacti, Succulents and Bromeliads, London: Cassell for the Royal Horticultural Society, ISBN 978-0-304-32076-9 
Jacobsen, Hermann (1960), A Handbook of Succulent Plants (Vols 1–3), Poole, Dorset: Blandford Press, ISBN 978-0-7137-0140-1 
Martin, Margaret J. & Chapman, Peter R. (1977), Succulents and their cultivation, London: Faber & Faber, ISBN 978-0-571-10221-1 
Rowley, Gordon D. (1980), Name that Succulent, Cheltenham, Glos.: Stanley Thornes, ISBN 978-0-85950-447-8
Տավրի (գյուղ, Վսևոլոժսկի շրջան)

Տավրի (ռուս.՝ Тавры), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 50 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միրոնցևո

Միրոնցևո (ռուս.՝ Миронцево), գյուղ Ռուսաստանի Մոսկվայի մարզի Սոլնեչնոգորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Condor Airlines

Condor Airlines, գերմանական ավիաընկերություն, որի գրասենյակը գտնվում է Մայնի Ֆրանկֆուրտ օդանավակայանում։ Իրականացնում է թռիչքներ Միջերկրական ծովում, Ասիայում, Աֆրիկայում, Հյուսիսային Ամերիկայում և Կարիբյան կղզիներում։ Ավիաընկերությունը հիմնադրվել է 1955 թվականին։


== Պատմություն ==
Ավիաընկերությունը հիմնադրվել է 1955 թվականի դեկտեմբերի 25-ին, և սկսել է իր գործնեությունը 1965 թվականի մարտի 28-ին։ 1960 թվականին շուկան հանգեցրել է այն բանին, որ Lufthansa ավիաընկերությունը իր անվանումը փոխել է և նույնպես վերանվանվել՝ Condor Airlines։ 1965 թվականից մինչև 1969 թվականն ավիաընկերությանը տրամադրել են ռեակտիվ ինքնաթիռներ, դրանցից են՝ Boeing 727, Boeing 707 և Douglas DC-8։ Ավելի ուշ, 1971 թվականին տրամադրեցին Boeing 747 օդանավը, և այդ օդանավով իրականացրեցին Հյուսիսային Ամերիկայի չվերթները։


== Չվերթը ==


== Ծանոթագրություններ ==


== Արտաքին հղումներ ==
Պաշտոնական կայք
Ջորջե Էնեսկու

Ջորջե Էնեսկու (ռումիներեն՝ George Enescu; օգոստոսի 19, 1881(1881-08-19)[…], Ջորջե Էնեսկու, George Enescu, Botoșani County, Ռումինիայի թագավորություն - մայիսի 4, 1955(1955-05-04)[…], Փարիզի 8-րդ շրջան, Ֆրանսիա), ռումինացի կոմպոզիտոր, ջութակահար, դիրիժոր և մանկավարժ, ազգային դասական, 20-րդ դարի մեծագույն երաժիշտներից մեկը։


== Կենսագրություն ==
Սկսել է ստեղծագործել հինգ տարեկանից։ Յոթ տարեկանում ուղարկել են Վիեննայի կոնսերվատորիա սովորելու, որն ավարտել է արծաթե մեդալով։ Վիեննայում ելույթ է ունեցել համերգներով։ 1895 թ. գնացել է Փարիզ, որտեղ սովորել է Ժյուլ Մասնեի և Գաբրիել Ֆորեի մոտ Գի Ռոպարցի հետ նույն կուրսում։ 1923 թ. առաջին անգամ ելույթ է ունեցել Նյու Յորքում, որպես դիրիժոր։ 1920-1930 թթ. ապրել է Բուխարեստում և Փարիզում, իսկ 1946 թ.-ից հետո Փարիզում, համերգներով ելույթ է ունեցել Եվրոպայում և ԱՄՆ-ում, որպես ջութակահար և դիրիժոր, նաև Մոսկվայում 1946 թ. (նա եղել է այնտեղ 1909 և 1919 թթ.) նվագել է Բ. Բարտոկի, Է. Իզաիի, Կ. Հասկիլի, Պ. Կազալսի, Դ. Օյստրախի, Գ. Նովաիշի և ուրիշ մեծ կատարողների հետ։ Ջ. Էնեսկուի աշակերտներից են աշխարհահռչակ երաժիշտներ Իեգուդի Մենուխինը, Արթյուր Գրումյոն, Ժինեթ Նեվյոն, Քրիստիան Ֆերրան և ուրիշներ։


== Ստեղծագործություն ==
Էնեսկուին են պատկանում երեք սիմֆոնիա, դաշնամուրային երեք և լարային երկու կվարտետ, ջութակի երեք և թավջութակի երկու սոնատ, վոկալի ստեղծագործություններ ֆրանսիական Սիմվոլիզմի բանաստեղծությունների վրա և այլն։ Էնեսկուի երաժշտությունը ստեղծվել է Եվրոպական Ռոմանտիզմի (Շուման, Վագներ, Բրամս) ազդեցության ներքո։
Հետագայում Էնեսկուի երաժշտությունը զարգացել է Ստրավինսկու, Պրոկոֆևի որոնումներին զուգահեռ, իսկ օպերային ժանրում՝ («Էդիպ» օպերա 1910-1931 թթ.) ընդունել է Ռիխարդ Շտրաուսի, նորվիեննական դպրոցի, նոր դասականության, նեոբարոկկոյի ազդեցությունը։ Այդ բոլոր փուլերում Էնեսկուի համար կարևոր և բնորոշ է եղել ռումինական ֆոլկլորի օգտագործումը (հայտնի են նրա երկու «Ռումինական Ռապսոդիաները» 1901 և 1902 թթ.)։ Վարպետի ավարտված ստեղծագործությունները շատ չեն (33 ստեղծագործություն), իսկ ահագին ստեղծագործություններ (այդ թվում երկու սիմֆոնիա) մնացել են անավարտ։


== Ճանաչում ==
Էնեսկուի մահից հետո Լիվենի գյուղը վերանվանվել է երաժշտի անունով։ Նրա անունով ստեղծվել է միջազգային ընկերություն, որի հովանու տակ հրատարակվում են կոմպոզիտորի ստեղծագործությունները, լույս են տեսնում նրա ստեղծագործությունների ուսումնասիրության երկերը։ Ռումինական Ֆիլհարմոնիան կրում է Էնեսկուի անունը։ Բուխարեստում երկու տարին մեկ անգամ կազմակերպվում է Ջորջե Էնեսկուի անվան միջազգային մրցույթ-փառատոն։


== Գրականություն ==
Voicana M. George Enescu. București։ Editura Academiei Republicii Socialiste România, 1971
Malcolm N. George Enescu։ his life and music. London։ Toccata Press, 1990
Samson J. Placing genius։ the case of George Enescu. Trondheim։ Norwegian University of Science and Technology, 2006
Ямпольский И. М. Дж. Энеску. М., 1956
Котляров Б. Я. Джордже Энеску. М., 1965


== Ծանոթագրություններ ==


== Արտաքին հղումներ ==
Էնեսկու միավորում (անգլ.)
կայք Էնեսկուի անվան փառատոնի մասին (ռում.)
կայք Էնեսկուի մասին (անգլ.)
Միկհաուզեն

Միկհաուզեն (գերմ.՝ Mickhausen), կոմունա Գերմանիայում, Բավարիա երկրամասում։
Մտնում է Աուգսբուրգի շրջանի կազմի մեջ։ Գտնվում է Շվաբիա վարչական շրջանի ենթակայության տակ։ Բնակչությունը 1368 մարդ է (ըստ 2010 թվականի դեկտեմբերի 31ի տվյալների) ։ Տարածքը 15,48 կմ² է։ Պաշտոնական կոդը՝ 09 7 72 178։


== Ծանոթագրություններ ==


== Արտաքին հղումներ ==
Պաշտոնական էջ (գերմ.)
Պրոզոր Ռամա (համայնք)

Անվան այլ կիրառումների համար տե՛ս՝ Պրոզոր Ռամա (այլ կիրառումներ)Պրոզոր Ռամա համայնք (բոս․՝  և խորվ.՝ Opština Prozor-Rama, սերբ.՝ Општина Прозор-Рама), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Պրոզոր Ռամա քաղաքը։


== Բնակչություն ==
1991 թվականի մարդահամարի տվյալների համաձայն՝ համայնքում բնակվում է 19 760 մարդ։


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Պրոզոր Ռամա համայնքի պաշտոնական կայքէջ (բոսն.)
Միհրդատ Թիրյաքյան

Միհրդատ Հարությունի Թիրյաքյան (հուլիսի 19, 1885(1885-07-19), Ստամբուլ, Օսմանյան կայսրություն - հուլիսի 18, 1970(1970-07-18), Նյու Յորք, Նյու Յորք, ԱՄՆ), հայ գրող, թարգմանիչ։ 
Հարություն Թիրյաքյանի որդին։


== Կենսագրություն ==
Միհրդատ Թիրյաքյանը ծնվել է 1885 թվականին Կոստանդնուպոլսում։ Նախնական կրթություն ստացել է տեղի ֆրանսիական վարժարանում։ Այնուհետև ընտանիքի հետ տեղափոխվել է Թեհրան, որտեղ հայրը՝ Հարություն Թիրյաքյանը եղել է թագավորական պալատի բժիշկ։ Թեհրանում հաճախել է տեղի ամերիկյան վարժարանը, այնուհետև ավարտել է Ցյուրիխի համալսարանը։ 1919 թվականին մեկնել է Միացյալ Նահանգներ, հաստատվել Նյու Յորքում։
Աշխատակցել է սփյուռքահայ մամուլին՝ «Անահիտ», «Բազմավէպ», «Հանդէս Ամսօրեայ», «Սիոն», ինչպես եւ «Լրաբեր» և «Պատմա-Բանասիրական Հանդես» ամսաթերթերին ու հանդեսներին, հրատարակել «Միտքի շողեր» (1965) ժողովածուն, հուշագրություններ տպավորություններ, հետազոտություններ, թարգմանել Ֆիրդուսու «Շահնամե» պոեմից հատվածներ։ Խմբագրել և լույս է ընծայել հոր անտիպ գործերից։


== Երկեր ==
Միտքի շողեր։ Գրական ժող., 1965:
Ֆերդոսի։ Շահնամէ։ Հատուածներ, 1951։


== Գրականություն ==
Հայկազեան Հայագիտական Հանդէս , Հատոր Է., Պէյրութ, 1979, էջ 391։


== Ծանոթագրություններ ==
Սեյնթ Փոլ (Մինեսոտա)

Սեյնթ Փոլը (անգլ.՝ Saint Paul), քաղաք է ԱՄՆ-ի հյուսիսային մասում, Մինեսոտա նահանգում։ Քաղաքի բնակչությունը 275,1 հազար մարդ է (2000 թ-ի տվյալներով)։ Քաղաքը հիմնադրվել է 1854 թ-ին։ Սեյնթ Փոլում զարգացած է մեքենաշինությունը։ Այստեղ կա «Ֆորդ» մակնիշի մեքենաների գործարան։


== Քույր քաղաքներ ==
 Նագասակի (ճապ.՝ 長崎市), Ճապոնիա (1955)
 Խադերա (եբրայերեն՝ חדרה‎), Իսրայել (1981)
 Կուլիական (իսպ.՝ Culiacán), Մեքսիկա (1983)
 Սիյուդադ Ռոմերո (իսպ.՝ Ciudad Romero), Սալվադոր (1983)
 Չանշա (չինարեն ավանդ. 長沙, հեշտ. 长沙 , պինին: Chángshā), Չինաստան (1987)
 Լավայքամփ (անգլ.՝ Lawaaikamp), ՀԱՀ (1988)
 Մոդենա (իտալերեն՝ Modena), Իտալիա (1989)
 Նովոսիբիրսկ, Ռուսաստան (1989)
 Տվերիա (եբրայերեն՝ טבריה‎), Իսրայել (1996)
 Նոյս (գերմ.՝ Neuss), Գերմանիա (1999)
 Մանզանիլո (իսպ.՝ Manzanillo), Մեքսիկա (2002)


== Հայտնի բնակիչներ ==
Բլանշ Յուրկա (1887 - 1974) - ամերիկացի դերասանուհի։
Ֆրենսիս Սքոթ Ֆիցջերալդ (1896 - 1940) - ամերիկացի հանրահայտ գրող։
Ջիլ Էլվգրեն (1914 - 1980) - ամերիկացի նկարիչ։


== Հղումներ ==

Քաղաքի պաշտոնական կայք էջը
Քաղաքի տուրիստական կայք էջը
Ձմեռային շքահանդես Սեյնթ Փոլում Archived 2015-03-27 at the Wayback Machine.
Մարցին Վասիլևսկի

Մարցին Վասիլևսկի (լեհ.՝ Marcin Wasilewski, հունիսի 9, 1980(1980-06-09), Կրակով, Լեհաստանի Ժողովրդական Հանրապետություն), լեհ ֆուտբոլիստ, «Լեսթեր Սիթի» ակումբի և Լեհաստանի ազգային հավաքականի պաշտպան։


== Կարիերա ==
Վասիլևսկին իր կարիերան սկսել է լեհական «Շլյոնսկ» ակումբի կազմում։ 2005 թ. տեղափոխվեց լեհական «Ամիկա», իսկ հետո երբ «Ամիկա» և «Լեխ» ակումբները միավորվեցին, սկսեց խաղալ Լեխի կազմում։ 2007 թ. հունվարին սկսեց հանդես գալ բելգիական «Անդերլեխտ» ակումբի կազմում։
Վասիլևսկին սիրում է միանալ իր թիմի գրոհներին և կարողանում է հասնել հաջողության հատկապես անկյունային և տուգանային խաղարկումների ժամանակ։
2009 թ. օգոստոսի 30-ին Բելգիայի առաջնության խաղերից մեկի ժամանակ Վասիլևսկին ստանում է ոտքի բաց կոտրվածք Ակսել Վիտսելի հետ ունեցած բախման հետևանքով։ Վիտսելը հեռացվեց խաղադաշտից ու որակազրկվեց 8 խաղով։ Հաջորդ անգամ Վասիլևսկին կարողացավ դուրս գալ խաղադաշտ միայն 2010 թ. մայիսի 8-ին։


== Նվաճումներ ==
• Բելգիայի առաջնության հաղթող - 2011/12, 2012/13
• Բելգիայի սուպերգավաթակիր - 2012 թ.


== Հղումներ ==
• Մարցին Վասիլևսկին www.90minut.pl կայքում
• Մարցին Վասիլևսկին www.transfermarkt.co.uk կայքում
• Մարցին Վասիլևսկին www.national-football-teams.com կայքում


== Ծանոթագրություններ ==
Սան Դիդերո

Սան Դիդերո (իտալերեն՝ San Didero), կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 414 մարդ։ Զբաղեցնում է 3 կմ² տարածք։ Բնակչության խտությունը՝ 126 մարդ/կմ²։ Փոստային ինդեքսը՝ 10050։ Հեռախոսային կոդը՝ +39 011։


== Ժողովրդագրություն ==
Բնակչության շարժը.


== Տվյալներ ==
Հեռախոսային կոդ - 011 9637837
էլեկտրոնային փոստ - info@comune.sandidero.to.it
Պաշտոնական կայք - http://www.comune.sandidero.to.it


== Ծանոթագրություններ ==
Աստերոիդների ցանկ (156301-156400)

Աստերոիդների ցանկ (156201-156300)  • Աստերոիդների ցանկ  • Աստերոիդների ցանկ (156401-156500)
 Աստերոիդների ցանկ (156201-156300)  • Աստերոիդների ցանկ  • Աստերոիդների ցանկ (156401-156500)
Գեղուտ

Գեղուտ, գյուղ Արևմտյան Հայաստանում, Էրզրումի վիլայեթի Կիսկիմի գավառակում, Խոտորջրի գյուղախմբում։ Գտնվում էր Ճորոխի ավազանի Խոտորջուր գետի հովտում, սարալանջի վրա, թաղված պտղատու այգիների, բանջարանոցների և պտղատու այգիների մեջ։ Հանդիսանում էր Խոտորջուրի թաղերից մեկը։
Գյուղի մոտ են գտնվում Գեղուտ Ներքին և Գեղուտ Վերին գյուղերը
Ուներ առողջարար օդ։


== Պատմություն ==
Գյուղի մի մասը 1915 թվականի Մեծ Եղեռնի ժամանակ զոհվեց թուրքական յաթաղանից։ Մնացածները տարագրվեցին։


== Բնակչություն ==
1915 թվականին ուներ 55 տուն՝ 385 հայ բնակչով։


== Պատմամշակութային կառույցներ ==
Գեղուտն ուներ Ս. Ստեփանոս և Ս. Գևորգ անուններով եկեղեցիներ։


== Կրթություն ==
Գյուղում գործում էր հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Անդրեյ Մարկով

Անվան այլ կիրառումների համար տե՛ս՝ ՄարկովԱնդրեյ Անդրեևիչ Մարկով (ռուս.՝ Андрей Андреевич Марков, հունիսի 2 (14), 1856, Ռյազան, Ռուսական կայսրություն - հուլիսի 20, 1922(1922-07-20), Պետրոգրադ, Խորհրդային Ռուսաստան), ռուս մաթեմատիկոս։ Պետերբուրգի Գիտությունների ակադեմիայի ակադեմիկոս (1890)։ 1886 թվականից՝ Պետերբուրգի համալսարանի պրոֆեսոր։
Ավարտել է Պետերբուրգի համալսարանը (1878)։ Մարկովի աշխատանքները վերաբերում են թվերի տեսությանը, հավանականությունների տեսությանը, մաթեմատիկական անալիզին։ Մարկովի «Դրական որոշիչի բինար քառակուսային ձևերի մասին» աշխատանքը (1880 թվական) տեսության այդ բնագավառի հետագա հետազոտությունների հիմք ծառայեց։ Մաթեմատիկական անալիզի բնագավառում Մարկովի աշխատանքները վերաբերում են անընդհատ կոտորակների տեսությանը, ինտեգրալների սահմանային արժեքների ուսումնասիրությանը, շարքերի զուգամիտության լավացման հարցերին և լավագույն մոտավորությունների տեսությանը։ Հավանականությունների տեսությունում Մարկովն առաջին անգամ տվել է հիմնական սահմանային թեորեմի լրիվ և խիստ ապացույցը բավական ընդհանուր պայմանների դեպքում։ Հետագա աշխատանքներում Մարկովն ուսումնասիրել է կախյալ փորձերի հաջորդականություններ և դրանց հետ կապված պատահական մեծությունների գումարներ (այսպես կոչված, Մարկովյան շղթաներ)։ Նրա այս աշխատանքներով սկիզբ դրվեց հավանականական մարկովյան պրոցեսների արդի տեսությանը։ Մարկովն զբաղվել է հավանականությունների տեսության զանազան կիրառություններով և, մասնավորապես, տվել նվազագույն քառակուսիների մեթոդի հավանականական հիմնավորումը։


== Ծանոթագրություններ ==
Լոկսա (այլ կիրառումներ)

Լոկսա անունը կամ տերմինը կարող է վերաբերել հետևյալ հոդվածներին․

Լոկսա - գյուղ Էստոնիայի Տամսալու շրջանի կազմում։
Լոկսա - գյուղ Էստոնիայի Կուուսալու շրջանի կազմում։
Լոկսա - քաղաք Էստոնիայի Լոկսա շրջանի կազմում։
Կրասնայա Գլինկա (այլ կիրառումներ)

Կրասնայա Գլինկա, կարող է վերաբերել՝

Կրասնայա Գլինկա - գյուղ Ռուսաստանի Նիժնի Նովգորոդի մարզի Բուտուրլինսկի շրջանի կազմում։
Կրասնայա Գլինկա - գյուղ Ռուսաստանի Սամարայի մարզի Սամարա քաղաքային օկրուգի կազմում։
FIBO Group

FIBO Group (լրիվ անվանումը՝ International Financial Holding FIBO Group), 1998 թվականին հիմնադրված միջազգային ֆինանսական հոլդինգային ընկերություն, որն առևտրային առցանց ծառայություններ է մատուցում (բրոքերային ծառայություններ) հիմնականում արտարժույթի շուկայում (Forex): Այն նաև առաջարկում է էլեկտրոնային առևտրի հարթակ՝ ֆինանսական արժեթղթերի, ապրանքների և կրիպտոարժույթի ձեռքբերման և վաճառքի համար։ FIBO Group-ը Ֆորեքսի համաշխարհային 20 բրոքերների շարքում է։


== Կորպորատիվ կառուցվածք ==
Բրիտանական Վիրջինյան կղզիներում գործող ընկերությունը գրանցված է որպես FIBO Group ՍՊԸ, Կիպրոսում գործող ընկերությունը՝ FIBO Group Holdings ՍՊԸ, Ավստրալիայում գործող ընկերությունը՝ FIBO Australia Pty ՍՊԸ, Սինգապուրում գործող ընկերությունը՝ FIBO Group Asia Pte ՍՊԸ և Մոսկվայում գտնվող ընկերությունը՝ ООО Fibo Group: Հոլդինգի գլխավոր գրասենյակը Վիեննայում է (Ավստրիա)։ 2016 թվականի դրությամբ ընկերությունը գրասենյակներ ուներ նաև Կիպրոսում, Գերմանիայում, Ռուսաստանում, Բրիտանական Վիրջինյան կղզիներում, Ղազախստանում, Չինաստանում և Սինգապուրում։


== Պատմություն ==
FIBO խումբը հիմնադրվել է 1998 թվականին՝ որպես ներդրումային խորհրդատվական ընկերություն։ FIBO Group-ը 2003 թվականին սկսել է մատուցել արտարժույթի առևտրի առցանց բրոքերային ծառայություն։ FIBO Group-ը Ռուսաստանի ֆինանսական շուկայում նշանավոր դեր ուներ։ 2005 թվականին Kalita Finance-ի և Forex Club-ի հետ Ռուսաստանում առաջին Forex բրոքերներից մեկն էր։ 2006 թվականին Ռուսաստանի Պլեխանովի անվան Ռուսաստանի տնտեսագիտական համալսարանի պրոֆեսիոնալ առևտրականների և ուսանողների համար հովանավորել է Forex առևտրի ներհամալսարանական մրցակցությունը, որը Ռուսաստանում առաջին նման մրցույթներից մեկն էր։
2011 թվականին 35,5 հազար հաճախորդներով FIBO Group-ը Ռուսաստանում Forex-ի 4-րդ խոշոր բրոքերն էր։ Սակայն 2013 թվականին ընկերությունը կորցրել է իր մրցակցային առավելությունը՝ տեղափոխվելով 12-րդ տեղը և 2016 թվականի դրությամբ այս դիրքը պահել է ունենալով ընդամենը 6,5 հազար հաճախորդ։
2018 թվականի դրությամբ FIBO Group-ը Forex-ի լավագույն 20 համաշխարհային բրոքերների շարքում էր։


== Ծանոթագրություններ ==


== Արտաքին հղումներ ==
https://www.fibogroup.eu FIBO Group. պաշտոնական կայք